സിഗ്നല് തകരാര്: കണ്ണൂര് എക്സ്പ്രസ് നിര്ത്തിയിട്ടു അരൂര് : സിഗ്നല് തകരാറിനെ തുടര്ന്ന് ആലപ്പി കണ്ണൂര് എക്സ്പ്രസ് തീവണ്ടി തിങ്കളാഴ്ച ഉച്ചയ്ക്ക് 12ന് തീരദേശ റെയില്പ്പാതയിലെ തുറവൂര് ചാവടി ലെവല് ക്രോസിനു സമീപം അര മണിക്കൂര് നിര്ത്തിയിട്ടു. തിരക്കേറിയ തുറവൂര്ചാവടി റോഡില് വാഹനങ്ങളുടെ നീണ്ട നിരയായിരുന്നു. സിഗ്നല് തകരാര് മൂലം ഗേറ്റ് അടച്ച് റോഡിലൂടെയുള്ള വാഹനങ്ങളെ തടയാനായില്ല. തുറവൂര് സ്റ്റേഷനില്നിന്ന് ആലപ്പുഴയിലേക്കു തീവണ്ടി പുറപ്പെട്ടെങ്കിലും ലെവല് ക്രോസിനു തെക്കുഭാഗത്ത് സിഗ്നലില് ചുവപ്പു തെളിഞ്ഞതിനെ തുടര്ന്നാണ് നിര്ത്തിയിടേണ്ടി വന്നത്. 12.30ന് തകരാര് പരിഹരിച്ച് സിഗ്നല് സംവിധാനം ശരിയാക്കിയ ശേഷമാണ് തീവണ്ടി പുറപ്പെട്ടത്.The post സിഗ്നല് തകരാര്: കണ്ണൂര് എക്സ്പ്രസ് നിര്ത്തിയിട്ടു first appeared on MalayalamExpressOnline.